చిరంజీవిని కె.రాఘవేంద్రరావు మెగాస్టార్గా తీర్చిదిద్దిన చిత్రం 'ఘరానామొగుడు'. ఏప్రిల్ 9తో 'ఘరానామొగుడు' పాతికేళ్లు పూర్తిచేసుకుంటోంది. తమిళంలో రజనీకాంత్, విజయశాంతి జంటగా పి. వాసు డైరెక్షన్లో రూపొందిన 'మన్నన్' ఆధారంగా 'ఘరానా మొగుడు' తెలుగులో తెరకెక్కింది. నిజానికి 'మన్నన్' కథావస్తువు ఒకనాటి దాసరి నారాయణరావు రూపొందించిన 'సీతారాములు' చిత్రానిదే కావడం గమనార్హం. దేవీ ఫిల్మ్ ప్రొడక్షన్స్ పతాకంపై కె. దేవివరప్రసాద్ 'ఘరానామొగుడు' చిత్రాన్ని నిర్మించారు. రాఘవేంద్రరావు దర్శకత్వంలో రూపొందిన 'ఘరానామొగుడు' 1992, ఏప్రిల్ 9న విడుదలై విజయఢంకా మోగించింది. 'ఘరానామొగుడు' చిత్రంలో చిరంజీవి సరసన నగ్మా, వాణి విశ్వనాథ్ నాయికలుగా నటించారు. రావుగోపాలరావు.. నగ్మా తండ్రి పాత్రలో కనిపించారు. చిరంజీవి తల్లిగా శుభ నటించారు. ఈ చిత్రానికి కీరవాణి సమకూర్చిన సంగీతం ఓ పెద్ద ఎస్సెట్. తమిళంలో కన్నా మిన్నగా 'ఘరానామొగుడు' ఘనవిజయం సాధించింది. 'ఘరానామొగుడు' చిత్రం ముప్పైకి పైగా కేంద్రాల్లో శతదినోత్సవం జరుపుకొంది. హైదరాబాద్లో డైరెక్ట్గా రజతోత్సవం చేసుకుంది. ఈనాటికీ హైదరాబాద్లో చిరంజీవి ఏకైక సిల్వర్ జూబిలీగా నిలిచింది. ఈ చిత్రం అప్పట్లో భారీ వసూళ్లు పోగేసింది. ఈ చిత్రంలోని బంగారుకోడి పెట్ట పాటను మళ్లీ కీరవాణినే 'మగధీర' కోసం రీమిక్స్ చేయడం విశేషం. ఈనాటికీ 'ఘరానామొగుడు' పేరు వినగానే.. చిరంజీవి అభిమానులు ఆనందంతో పొంగిపోతూ ఉంటారు.
chiranjeevini ke.raghavendrarao megastarga teerchididdina chitram 'gharanamogudu'. epril 9thoo 'gharanamogudu' paatikellu poortichesukuntondi. tamilamlo rajanikant, vijayasanti jantagaa pi. vaasu directionlo roopondina 'mannan' aadhaaramgaa 'gharana mogudu' telugulo terakekkindi. nijaaniki 'mannan' kathaavastuvu okanati dasari narayanarao roopondinchina 'seetaaraamulu' chitranide kaavadam gamanarham. devi fillm productions pataakampai ke. devivaraprasad 'gharanamogudu' chitraanni nirminchaaru. raghavendrarao darsakatvamlo roopondina 'gharanamogudu' 1992, epril 9na vidudalai vijayadanka moginchindi. 'gharanamogudu' chitramlo chiranjeevi sarasana nagma, vaani vishwanath naayikalugaa natinchaaru. ravugopalarao.. nagma tandri paatralo kanipinchaaru. chiranjeevi talligaa shubha natinchaaru. ee chitraaniki keeravaani samakuurchina sangeetam oo pedda esset. tamilamlo kanna minnagaa 'gharanamogudu' ghanavijayam saadhinchindi. 'gharanamogudu' chitram muppaiki paiga kendraallo satadinotsavam jarupukondi. hyderabadlo directga rajatotsavam chesukundi. eenaatikee hyderabadlo chiranjeevi ekaika silwar jubiliga nilichindi. ee chitram appatlo bhari vasoollu pogesindi. ee chitramloni bangarukodi petta paatanu malli keeravaanine 'magadheera' kosam remics cheyadam visesham. eenaatikee 'gharanamogudu' paeru vinagaane.. chiranjeevi abhimaanulu aanandamtho pongipotuu untaaru.